ଫୁସଫୁସ ପୁଞ୍ଜିତ ପୂଜ

ଫୁସଫୁସ ପୁଞ୍ଜିତ ପୂଜ (ଇଂରାଜୀ ଭାଷାରେ lung abscess/ LA ) ହେଉଛି ଫୁସଫୁସ ଭିତରେ ଥିବା ଏକ ଗ‌ହ୍ୱର ଯାହା ପୂଜମୟ  ପଦାର୍ଥରେ ପରିପୂର୍ଣ୍ଣ । ଲକ୍ଷଣଗୁଡ଼ିକ ମଧ୍ୟରେ ପ୍ରାୟତଃ ଉତ୍ପାଦନକାରୀ କାଶ, କ୍ଳାନ୍ତି ଏବଂ ଜ୍ୱର ହୋଇପାରେ ।   ବେଳେବେଳେ କଫ ସହିତ ରକ୍ତ ବାହାରିବା, ଛାତିରେ ଯନ୍ତ୍ରଣା ହେବା ଏବଂ ରାତିରେ ଝାଳ ବାହାରିବା ଦେଖାଯାଏ ।  ଜଟିଳତାରେ ବ୍ରୋଙ୍କୋପ୍ଲୁରାଲ୍ ଫିଷ୍ଟୁଲା ଏବଂ ପ୍ଲୁରାଲ୍ ଫାଇବ୍ରୋସିସ୍ ହୋଇପାରେ  

ଏହା ସାଧାରଣତଃ ଏକାଧିକ ଜୀବାଣୁଙ୍କ ଦ୍ୱାରା ସଂକ୍ରମଣ ହେତୁ ହୋଇଥାଏ, ପ୍ରାୟତଃ ଏହା ଆସ୍ପିରେସନ ନିମୋନିଆର ଜଟିଳତା ଭାବରେ ଘଟେ ।   ବିପଦଗୁଡ଼ିକ ମଧ୍ୟରେ ଖରାପ ଦାନ୍ତ, ସିଓପିଡି/ COPD, ମଦ୍ୟାତ୍ୟୟ, ଦୁର୍ବଳ ପ୍ରତିରକ୍ଷା କାର୍ଯ୍ୟ ଏବଂ ଫୁସଫୁସ ଅର୍ବୁଦ ଅନ୍ତର୍ଭୁକ୍ତ । ଅନ୍ୟାନ୍ୟ କାରଣ ମଧ୍ୟରେ ବ୍ରୋଙ୍କିଆଲ୍ ଅବରୋଧ ଏବଂ ସେପ୍ଟିକ୍ ଏମ୍ବୋଲି ଅନ୍ତର୍ଭୁକ୍ତ । ରୋଗ ନିର୍ଣ୍ଣୟ ସାଧାରଣତଃ ସିଟି ସ୍କାନ ଦ୍ୱାରା କରାଯାଏ  ଏହା ଏକ ପ୍ରକାରର ଶ୍ୱାସକ୍ରିୟା ସଂକ୍ରମଣ ଅଟେ।

ପ୍ରାରମ୍ଭିକ ଚିକିତ୍ସାରେ ସାଧାରଣତଃ ବ୍ରଡ୍-ସ୍ପେକ୍ଟ୍ରମ୍ ଆଣ୍ଟିବାୟୋଟିକ୍ ସହିତ କରାଯାଏ, ଯେପରିକି ଆମୋକ୍ସିସିଲିନ୍/କ୍ଲାଭୁଲାନେଟ୍ କିମ୍ବା ପାଇପେରାସିଲିନ୍/ଟାଜୋବାକ୍ଟମ୍ ସହିତ ସମ୍ଭାବ୍ୟ ଭାନକୋମାଇସିନ୍ ସହିତ କରାଯାଏ । କଫ କଲଚର ଚିକିତ୍ସାକୁ ମାର୍ଗଦର୍ଶନ କରିବାରେ ସାହାଯ୍ୟ କରିପାରେ । ବଡ଼ ପୁଞ୍ଜିତ ପୂଜ ଥିଲେ କିମ୍ବା ଅନ୍ୟାନ୍ୟ ପଦକ୍ଷେପ ପ୍ରଭାବଶାଳୀ ନ ହେଲେ ଅସ୍ତ୍ରୋପଚାର କରାଯାଇପାରେ । ଗୋଟିଏ ବର୍ଷରେ ପ୍ରାୟ ୧୬% ଲୋକଙ୍କ ମୃତ୍ୟୁ ହୁଏ ।

ଫୁସଫୁସ ପୁଞ୍ଜିତ ପୂଜ ଅସାଧାରଣ ରୋଗ ଅଟେ, ଯାହା ଆମେରିକାରେ ପ୍ରତିବର୍ଷ ପ୍ରାୟ ୧୦,୦୦୦ରୁ ୧୫,୦୦୦ ଲୋକଙ୍କୁ ପ୍ରଭାବିତ କରେ।  ପ୍ରଭାବିତ ଲୋକଙ୍କର ସାଧାରଣ ବୟସ ୬୫ ବର୍ଷ । ପୁରୁଷମାନେ ମହିଳାମାନଙ୍କ ତୁଳନାରେ ଅଧିକ ଆକ୍ରାନ୍ତ ହୁଅନ୍ତି  ଏହି ଅବସ୍ଥାକୁ ପ୍ରଥମ ଥର ପାଇଁ ହିପୋକ୍ରେଟ୍ସ ପ୍ରାୟ 400 ଖ୍ରୀଷ୍ଟପୂର୍ବ ୪୦୦ରେ ବର୍ଣ୍ଣନା କରିଥିଲେ ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki